Il-laqgħa tal-lum qed issir fi żmien kritiku. Ser niddiskutu li qed taffaċċja l-Ewropa bħalissa: ir-restawr tal-paċi fl-Ukraina, il-ġlieda kontra t-terroriżmu, u t-titjib tal-unjoni monetarja tagħna, filwaqt li bla dubju nqisu s-sitwazzjoni diffiċli fil-Greċja wara l-laqgħa tal-Grupp tal-Euro lbieraħ. Naturalment, il-kwistjoni tal- hija fiċ-ċentru tal-attenzjoni tagħna għaliex ma tikkonċernax biss is-solidarjetà tagħna mal-vittmi iżda, fuq perijodu twil, tikkonċerna wkoll l-ordni ġeopolitika sħiħa fl-Ewropa wara l-1989. Fil-fatt, f'dan il-każ kollox huwa marbut mas-sigurtà Ewropea. L-aggressjoni Russa u l-ġlied fil-Lvant tal-Ukraina huma theddida ċara għall-paċi fl-Ewropa. ftehim tal-lum f'Minsk huwa aħbar pożittiva u jagħti t-tama. It-tama hija tajba, saħansitra essenzjali, iżda mhux biżżejjed. Il-prova ta' veru hija r-rispett għall-waqfien mill-ġlied fuq il-post. L-ewwel ftehim ta' Minsk, kif tiftakru, ma ġiex irrispettat. Wara l-konverżazzjoni tiegħi mal-Kanċillier Angela Merkel, inħoss li għandna nibqgħu prudenti immens. Bla dubju llum ser niddiskutu wkoll il-ġlieda kontra t-terroriżmu. Ser nitlob lill-mexxejja biex jaqblu dwar pjan ta' ħidma biex tissaħħaħ il- ġlieda kontra t-terroriżmu bħala konsegwenza naturali għall-attakki ta' Pariġi. Finalment, waqt id-diskussjoni tagħna dwar il-futur tal- Unjoni Ekonomika u Monetarja jiena ser nitlob lill-President tal-Grupp tal-Euro biex jinfurmana dwar ir-riżultati tal-laqgħa tal-Grupp tal-Euro tal-bieraħ. U naturalment interessat nisma' wkoll x'għandu xi jgħid il-Prim Ministru Tsiparas dwar din is-sitwazzjoni. Ara l-paġna tal-laqgħa